**VII. RESURSELE MATERIALE ŞI DEŞEURILE**

**VII.1. Generarea şi gestionarea deşeurilor: tendinţe, impacturi şi prognoze**

Cantitatea de deşeuri generată este o consecinţă a stilului de viaţă. Pentru a asigura dezvoltarea durabilă a societăţii, producţia şi consumul trebuie să se adapteze la cerinţa de minimizare a presiunii asupra mediului în care trăim.

În acest scop, politicile Uniunii Europene sunt axate pe conceptul de ierarhie a deșeurilor, prin care se prioritizează opțiunile de gestionare, astfel: prevenirea deșeurilor, urmată de pregătirea în vederea reutilizării, reciclare, recuperare și, în ultimă instanță eliminare.

Pentru îmbunătățirea prevenirii și gestionării deșeurilor sunt necesare acțiuni de-a lungul întregului ciclu de viață al produselor, nu doar în faza finală, când acestea au devenit deșeuri.

 Proiectarea, calitatea materiilor prime, procesul de fabricație, joacă un rol hotărâtor în determinarea duratei de viață a unui produs și a posibilităților de reparare, reutilizare și reciclare. Politicile referitoare la produs (proiectarea ecologică, eticheta ecologică), sunt menite să influențeze atât producția cât și consumul.

Se doreşte ca economia europeană să devină o economie circulară, în care nimic nu este irosit, consumul corespunde nevoilor reale, iar prevenirea, reutilizarea și reciclarea deșeurilor duc la folosirea durabilă a resurselor naturale.

Cantitatea deşeurilor generate și modul lor de gestionare este un indicator al eficienței societății noastre în special cu privire la utilizarea resurselor.

Pentru colectarea, validarea și prelucrarea datelor și informațiilor referitoare la generarea și gestionarea deșeurilor, Agenţia Naţională pentru Protecţia Mediului, în colaborare cu agenţiile judeţene, realizează anual o anchetă statistică pe această temă.

 O parte din datele utilizate în acest raport sunt rezultatul anchetelor statistice anuale, altă parte provin din alte baze de date realizate anual sau periodic pe fluxuri specifice de deşeuri.

În ceea ce priveşte ancheta statistică, ultimile informaţii de care dispunem privind generarea şi gestionarea deşeurilor sunt cele aferente anului 2016.

***VII.1.1. Generarea şi gestionarea deşeurilor municipale***

În conformitate cu prevederile Strategiei Naționale de Gestionare a Deșeurilor 2014-2020, „deşeurile municipale sunt reprezentate de totalitatea deşeurilor menajere și similare acestora generată în mediul urban şi rural din gospodării, instituţii, unităţi comerciale şi de la operatorii economici, deşeuri stradale colectate din spații publice, străzi, parcuri, spaţii verzi, la care se adaugă și deșeuri de construcții și demolări rezultate din amenajările interioare ale locuințelor colectate de operatorii de salubritate”.

Colectarea deșeurilor municipale este responsabilitatea municipalităţilor, care îşi pot realiza aceste atribuţii fie direct (prin serviciile de specialitate din cadrul Consiliilor Locale), fie indirect (prin delegarea acestei responsabilităţi pe bază de contract, către firme specializate şi licențiate pentru desfăşurarea serviciilor de salubrizare).

Cantitatea de deşeuri municipale generată este dată de cantitatea de deşeuri municipale colectată, la care se adaugă cantitatea de deşeuri menajere produse de populaţia judeţului care nu beneficiază de servicii de salubrizare, calculată teoretic.

În judeţul Suceava colectarea deşeurilor municipale nu este generalizată. În tabelul următor se prezintă evoluţia gradului de conectare la serviciul de salubrizare în perioada 2012-2016, în județul Suceava.

Tabel VII.1.1.1. Evoluţia gradului de acoperire cu servicii de salubrizare în anii 2012– 2016

(Sursa:*Ancheta statistică anuală privind generarea şi gestionarea deşeurilor APM Suceava)*

|  |  |
| --- | --- |
|  | **Populaţie deservită (%) cu servicii de salubrizare**  |
| **2012** | **2013** | **2014** | **2015** | **2016** |
| **TOTAL** | 90,26 | 94,16 | 92,41 | 94,89 | 95,01 |
| **Urban** | 86,16 | 94,47 | 96,47 | 98,58 | 98,41 |
| **Rural** | 93,31 | 93,93 | 89,58 | 92,34 | 92,66 |

Figura VII.1.1.1. Evoluţia gradului de acoperire cu servicii de salubrizare în perioada 2012 - 2016

Se observă tendinţa generală de creştere a gradului de conectare la servicii de salubrizare.

Cantităţile de deşeuri generate de populaţia care nu este deservită de servicii de salubrizare s-au calculat utilizând următorii indici de generare: 0,9 kg/locuitor/zi în mediul urban, respectiv 0,4 kg/locuitor/zi în mediul rural. Astfel, a fost estimată pentru anul 2016 cantitatea de 5.333 tone deşeuri menajere generată în judeţul Suceava de populaţia care nu beneficiază de servicii de salubrizare.

Evoluţia acestor cantităţi pentru perioada de referinţă este redată în tabelul şi figura VII.1.1.2.

***Evoluţia cantităţilor de deşeuri municipale produse anual în jud. Suceava***

Informaţiile privind generarea deşeurilor municipale sunt furnizate în principal de operatorii de salubritate (dintre care unii administrează şi staţii de sortare şi transfer, spații de stocare temporară) pe baza chestionarelor de anchetă statistică, fiind bazate în cea mai mare parte pe estimări şi nu pe date precise, obţinute prin cântăriri.

Tabel VII.1.1.2 Evoluţia cantităţilor de deşeuri municipale generate şi colectate

de operatorii de salubritate în perioada 2012-2016

(Sursa:*Ancheta statistică anuală privind generarea şi gestionarea deşeurilor APM Suceava)*

| **Tip de deşeu municipal** | **Cantitate (tone)** |
| --- | --- |
| **2012** | **2013** | **2014** | **2015** | **2016** |
| **1.Deşeuri menajere şi asimilabile - Total,** din care: | **84.137** | **106.673** | **97.322** | **98.164** | **97.503** |
| 1.1.deşeuri menajere de la populaţie, în amestec | 65.944 | 74.687 | 80.950 | 81.264 | 78.249 |
| 1.2. deşeuri menajere şi asimilabile de la unităţi economice, comerciale, instituţii | 16.321 | 30.527 | 15.126 | 13.799 | 14.526 |
| 1.3.Deşeuri menajere colectate separat (fără cele din construcţii)\* | 1.872 | 1.459 | 1.246 | 3.101 | 4.728 |
| **2.Deşeuri din servicii municipale**\*\* | 5.396 | 4.817 | 7.211 | 11.619 | 13.321 |
| **3.Deşeuri din construcţii, demolări** | 19.272 | 16.764 | 18.006 | 3.599 | 3.386 |
| **4.Total deşeuri municipale colectate** | **108.805** | **128.254** | **122.539** | **113.382** | **114.210** |
| **5.Deşeuri generate şi necolectate** | 17.707 | 8.025 | 8.672 | 5.376 | 5.333 |
| **Total deşeuri municipale generate** | **126.512** | **136.279**  | **131.211** | **118.758** | **119.543** |

\* reprezintă cantităţile colectate selectiv de operatorii de salubritate

 \*\* deşeuri stradale, din pieţe, grădini şi parcuri

Din tabelul de mai sus se observă o ușoară scădere a cantităţii de deşeuri menajere şi asimilabile, și creșterea cantității de deșeuri din servicii municipale care au determinat creșterea cantității totale de deșeuri municipale colectate de operatorii de salubritate.

Fig. VII.1.1.2. Structura deşeurilor municipale generate şi colectate de operatorii de salubrizare

După provenienţa lor, deşeurile municipale includ:

* deşeuri menajere de la populaţie şi asimilabile celor menajere de la operatorii economici;
* deşeuri din servicii municipale (stradale, din pieţe, spaţii verzi);
* deşeuri din construcţii demolări.

Aproximativ 85% din totalul deşeurilor municipale colectate în anul 2016 de către operatorii de salubritate îl reprezintă deşeurile menajere şi asimilabile.

Tabel VII.1.1.3 Deşeuri municipale colectate în anul 2016 de operatorii de salubritate

(Sursa:*Ancheta statistică anuală privind generarea şi gestionarea deşeurilor APM Suceava)*

|  |  |  |
| --- | --- | --- |
| **Deşeuri colectate** | **Cantitate colectată (tone)** | **Pondere din total colectat (%)** |
| Deşeuri menajere şi asimilabile | 97.503 | 85,37 |
| Deşeuri din servicii municipale | 13.321 | 11,67 |
| Deşeuri din construcţii /demolări | 3.386 | 2,96 |
| **TOTAL** | **114.210** | **100** |

Fig. VII.1.1.3 Deşeuri municipale colectate în anul 2016 de operatorii de salubrittre

Distribuţia cantităţilor de deşeuri colectate în amestec, de la populaţie şi operatorii economici, este redată în tabelul următor:

Tabel VII.1.1.4 Deşeuri menajere colectate în amestec în anul 2016

(Sursa:*Ancheta statistică anuală privind generarea şi gestionarea deşeurilor - APM Suceava)*

|  |  |  |
| --- | --- | --- |
| **Deşeuri menajere** | **Cantitate colectată (tone)** | **Pondere din total colectat (%)** |
| Deşeuri menajere de la populaţie | 78.249 | 84,34 |
| Deşeuri menajere de la agenţi economici | 14.526 | 15,66 |
| **TOTAL** | **92.775** | **100** |

Conform estimării operatorilor de salubritate din jud.Suceava, compoziţia procentuală pe tip de material a deşeurilor menajere şi asimilabile colectate este redată în tabelul următor:

Tabel VII.1.1.5. Compoziţia deşeurilor menajere şi asimilabile (%) colectate de operatorii de salubritate (Sursa:*Ancheta statistică anuală privind generarea şi gestionarea deşeurilor - APM Suceava)*

| **Material** | **Procentaj (%)** |
| --- | --- |
| Hârtie/carton | 13,14 |
| Sticlă | 7,68 |
| Metale | 3,47 |
| Materiale plastice | 13,1 |
| Biodegradabile | 55,65 |
| Lemn | 1,79 |
| Altele (textile, inerte, DEEE) | 5,17 |
| **TOTAL** | **100** |

Fig.VII.1.1.4. Compoziţia deşeurilor menajere şi asimilabile (%) colectate de operatorii de salubritate în 2016

***Gestionarea deşeurilor municipale***

Gestionarea deşeurilor municipale presupune colectarea, transportul, valorificarea şi eliminarea acestora, inclusiv monitorizarea depozitelor de deșeuri după închidere.

Responsabilitatea pentru gestionarea deșeurilor municipale aparţine administraţiilor publice locale, care, prin mijloace proprii sau prin concesionarea serviciului de salubrizare către un operator autorizat, trebuie să asigure colectarea (inclusiv colectarea separată), transportul, tratarea, valorificarea și eliminarea finală a acestor deșeuri.

Primăriile din judeţul Suceava acționează în mod individual pentru asigurarea salubrizării, neexistând încă o abordare zonală, care să rentabilizeze acest serviciu. Dificultatea colectării taxelor de salubrizare de la populație și implicit a achitării serviciilor prestate de operatorii de salubritate, sistarea activităţii depozitelor neconforme necorelată cu intrarea în funcţiune a celor două depozite ecologice, influențează negativ calitatea serviciului de salubrizare asigurat, atât în ceea ce priveşte colectarea deşeurilor în amestec, cât şi colectarea selectivă.

Cea mai mare parte a deşeurilor municipale colectate este, în continuare, eliminată prin depozitare, determinând pierderi importante de resurse materiale,energie şi implicit poluarea factorilor de mediu.

O parte din aceste deficienţe se vor rezolva prin stabilirea operatorilor zonali de salubritate şi intrarea în funcţiune a tuturor dotărilor procurate şi a facilităţilor realizate prin proiectul „Sistem de Management Integrat al Deşeurilor în Judeţul Suceava”, astfel încât acest serviciu să devină rentabil şi să opereze într-o manieră ecologică, cu accent pe colectarea selectivă şi valorificarea deşeurilor reciclabile.

Dezvoltarea unui serviciu de salubrizare la standarde europene și atingerea țintelor asumate de România în procesul de aderare nu poate fi realizată fără ca societatea civilă să-și asume rolul responsabil care-i revine în colectarea selectivă a deșeurilor generate direct la sursă, reutilizarea, reciclarea, compostarea, valorificarea energetică a deșeurilor generate și diminuarea la maximum posibil a cantității destinată eliminării.

La sfârşitul anului 2017, în judeţul Suceava erau operaţionale 8 facilităţi pentru sortarea deşeurilor şi două staţii de transfer, după cum urmează:

* **Staţie de transfer cu linie de sortare** **a deşeurilor şi presă pentru balotare**, aparţinând Consiliului Local **Gura Humorului**. Linia de sortare a devenit operaţională din anul 2009, iar staţia de transfer este utilizată din anul 2012;
* **Staţie de transfer** a deşeurilor aparţinând Consiliului Local **Vatra Dornei,** în care se realizează şi recuperarea manuală a deşeurilor reciclabile, pusă în funcţiune din anul 2009;
* **Staţie de tratare mecanică** a deşeurilor aparţinând Consiliului Local **Rădăuţi,** pusă în funcţiune din anul 2011;
* **Linie de sortare şi balotare** a deşeurilor aparţinând Consiliului Local **Siret,** care deşi a fost finalizată din 2010 a fost dată în exploatare abia în anul 2017;
* **Staţie de sortare şi prese de balotare** a deşeurilor reciclabile aparţinând SC RITMIC COM SRL Suceava, punct de lucru **Ilişeşti,** utilizată din anul 2011**;**
* **Platformă pentru sortarea** deşeurilor aparţinând SC DIASIL SERVICE SRL **Suceava,** utilizată din anul 2011;
* **Platformă pentru sortarea** deşeurilor aparţinând SC GO SA **Vatra Dornei,** utilizată din anul 2012;
* **Spaţiu pentru sortarea** deşeurilor aparţinând SC FLORCONSTRUCT SRL **Câmpulung Moldovenesc,** autorizat în anul 2015.

 Pe lângă aceste amenajări, în vederea reducerii cantităţilor de deşeuri eliminate s-a recurs şi la recuperarea manuală prin sortare a unor cantităţi suplimentare de deşeuri reciclabile pe două din cele cinci spaţii de stocare temporară a deşeurilor municipale.

În judeţul Suceava nu sunt construite facilităţi pentru compostarea deşeurilor biodegradabile. În localităţile rurale ale judeţului se practică în mod tradiţional compostarea individuală (utilizându-se deşeuri biodegradabile din gospodării în amestec cu gunoiul de grajd).

 Prin proiectul “Sistem de Management Integrat al Deşeurilor în Judeţul Suceava”, s-au achiziţionat 44.000 de containere pentru compostarea individuală pentru gospodăriile din mediul rural şi 15 tocătoare pentru compostarea biodeşeurilor din spaţiile verzi de pe domeniul public în mediul urban, care au fost distribuite unităţilor administrativ teritoriale din judeţul Suceava. Dar aceste dotări sunt insuficiente pentru atingerea obiectivelor asumate prin negocieri, astfel încât Planul Național de Gestionare a Deșeurilor, aprobat prin H.G. nr. 942/ 2017, propune pentru județul Suceava realizarea unor investiții noi în acest domeniu.

Eliminarea deşeurilor municipale, realizată exclusiv prin depozitare, continuă să fie una din cele mai dificile probleme în ceea ce priveşte managementul acestor deşeuri.

Decalajul de timp între sistarea activităţii depozitelor neconforme şi intrarea în funcţiune a celor două depozite zonale de deşeuri Moara şi Pojorâta, cauzează această dificultate şi impune adoptarea unor soluţii temporare până la rezolvarea problemei (spaţiile pentru stocarea temporară a deşeurilor).

Ca şi în anii anteriori, deşeurile colectate de serviciile de salubrizare sunt stocate temporar în spaţii special amenajate şi urmează să fie relocate pe depozitele ecologice, când acestea vor deveni funcţionale.

Astfel, la sfârşitul anului 2017, erau utilizate următoarele spaţii de stocare temporară:

* SC DIASIL SERVICE SRL – spaţiu de stocare temporară din oraşul Gura Humorului, - zona Lunca Boilor (lângă depozitul neconform Gura Humorului);
* SC DIASIL SERVICE SRL – spaţiu de stocare temporară din com Ipoteşti;
* MUNICIPIUL FĂLTICENI - Spaţiu de stocare temporară din Mun Fălticeni, str. Antileşti, fn;
* SC RITMIC COM SRL – spaţiu de stocarea temporară din extravilanul com Ilişeşti, nr. Cadastral 1203;
* SC SERVICII COMUNALE SA Rădăuţi - spaţiu de stocare temporară din mun. Rădăuţi, zona Scuntari.

Proiectul „Sistem de Management Integrat al Deşeurilor în Judeţul Suceava” a fost fazat, urmând să fie finalizat cu fonduri din Programul Operaţional Infrastructură Mare (POIM 2014-2020). Fazarea proiectului se regăseşte pe Axa prioritară 3. Dezvoltarea infrastructurii de mediu în condiţii de management eficient al resurselor.

 În ceea ce priveşte depozitarea deşeurilor, prin implementarea proiectului „Sistem de Management Integrat al Deşeurilor în Judeţul Suceava” s-au înregistrat, la sfârşitul anului 2017, următoarele realizări:

* finalizarea primei celule din depozitul ecologic de la Moara, lucrările de construcţie fiind recepţionate la data de 26.02.2016. Cu toate acestea depozitul nu este în funcţiune deoarece nu a fost desemnat operatorul. La ora actuală este în curs de derulare procedura de emitere a autorizaţiei integrate de mediu pentru operarea Centrului de Management Integrat al Deşeurilor Moara.
* lucrările de construcţie a depozitului ecologic de la Pojorâta la un stadiu fizic de execuţie de 99%. Contractul este fazat.
* finalizarea lucrărilor de închidere şi ecologizare a celor şapte depozite de deşeuri municipale neconforme, lucrările fiind recepţionate la data de 11.03.2016.

 Prin proiectul sus menţionat pentru depozitele Suceava, Rădăuţi, Gura Humorului, Fălticeni şi Siret s-au realizat lucrări de închidere finală, în timp ce pentru depozitele Câmpulung Moldovenesc şi Vatra Dornei s-au realizat doar lucrările pentru închiderea intermediară, menţionându-se faptul că închiderea finală se va realiza ulterior, din alte fonduri. Deoarece autorităţile administraţiei publice locale nu dispun de fondurile necesare pentru realizarea lucrărilor de închidere finală a acestor depozite se caută soluţii pentru rezolvarea acestei probleme.

Pe lângă cele deja menţionate, prin proiectul „Sistem de Management Integrat al Deşeurilor în judeţul Suceava”, au fost prevăzute a se realiza următoarelor facilităţi de gestionare a deşeurilor:

* o staţie de sortare a deşeurilor colectate selectiv, care face parte din Centrul de Management Integrat al Deşeurilor Moara (6700 t/an deşeuri de hârtie/carton, 11220 t/an deşeuri de plastic/metal). A fost realizată întegral şi va intra în funcţiune odată cu stabilirea operatorului şi obţinerea autorizaţiei de mediu (procedura de autorizare este în derulare);
* 5 staţii de transfer în localităţile: Rădăuţi, Fălticeni, Câmpulung Moldovenesc, Gura Humorului (extindere) şi Vatra Dornei (extindere). La sfârştul anului 2015 au fost finalizate lucrările de construcţie a staţiei de transfer Câmpulung Moldovenesc, şi extinderile staţiilor de transfer Vatra Dornei şi Gura Humorului, lucrările fiind recepţionate la data de 17.12.2015. Contractul pentru realizarea staţiilor de transfer de la Fălticeni şi Rădăuţi este fazat.
* implementarea sistemelor de colectare selectivă în toate localităţile judeţului prin construcţia şi dotarea cu recipienți adecvați a platformelor de colectare a deşeurilor- realizat integral la sfârşitul anului 2015;
* achiziţionarea şi distribuirea a 44.000 de containere pentru compostarea individuală a biodeșeurilor din gospodăriile populației din mediul rural şi a 15 tocătoare pentru compostarea biodeşeurilor din spaţiile verzi de pe domeniul public în mediul urban – realizat integral la sfârşitul anului 2015.

Până când vor fi funcţionale dotările prevăzute în proiect (ceea ce implică desemnarea operatorilor şi obţinerea autorizaţiei de mediu), gestionarea deşeurilor într-o manieră cât mai ecologică depinde de implicarea mai multori factori: autorităţile publice locale, operatorii de salubritate, cât şi generatorii de deşeuri (populaţie, instituţii publice, operatori economici).

***Indicatori de dezvoltare durabilă pentru deşeurile municipale***

În conformitate cu recomandările EUROSTAT *(Ghidul pentru colectarea datelor referitoare la deșeurile municipale),* deşeurile municipale reprezintă deșeuri menajere și asimilabile generate din gospodării, instituții, unități comerciale și operatori economici.

După modul de colectare, deșeurile municipale sunt:

* Colectate de sau în numele municipalităților;
* Colectate direct de operatorii privați (valabil pentru deșeurile reciclabile, inclusiv DEEE-uri);
* Generate și necolectate printr-un operator de salubritate, ci gestionate direct de generator.

Sunt incluse:

* Deșeurile voluminoase (inclusiv deșeurile de echipamente electrice și electronice provenite de la populaţie),
* Deșeuri din parcuri, grădini, salubrizare stradală

Sunt excluse:

* Nămolurile de la epurarea apelor uzate orășenești
* Deșeurile din construcții și demolări.

Ghidul EUROSTAT recomandă ca fluxurile de deșeuri reciclabile care rezultă din instalațiile de sortare și sunt ulterior trimise către instalații de reciclare să fie luate în calcul ca fiind reciclate.

Indicatorii de dezvoltare durabilă privind deșeurile municipale se referă la:

1. Indicatorul RO 16 - Generarea deșeurilor municipale - indicator care ilustrează cel mai bine măsura interacţiunii dintre activităţile umane şi mediu.

2. Modul de gestionare al deșeurilor municipale, prin urmărirea gradului de valorificare prin reciclare a acestor deşeuri.

 Având în vedere cele de mai sus au fost calculați următorii indicatori privind deșeurile municipale, la nivelul județului Suceava, pentru perioada 2012-2016:

* ***Indicatorul privind generarea deșeurilor municipale (kg/loc/an) -*** reprezintă raportul dintre cantitate de deșeuri municipale generată și numărul total de locuitori din județ. În anul 2016 indicele de generare al deşeurilor municipale a fost de cca. **176 kg/loc/an**, la fel ca în anul 2015 dar în uşoară scădere faţă de valoarea obţinută în anul 2014.

 Pentru determinarea acestui indicator, conform recomandărilor EUROSTAT, cantitatea de deșeuri municipale generată a fost calculată prin însumarea cantităților generate pentru următoarele tipuri de deșeuri:

* + Deșeuri menajere și asimilabile și deșeuri din servicii municipale colectate de operatorii de salubritate;
	+ Deșeuri menajere generate și necolectate de operatorii de salubritate;
	+ Deșeuri reciclabile provenite de la populație, colectate prin intermediul operatorilor economici autorizați, alții decât operatorii de salubritate (hârtie și carton, metale, plastic, sticlă, lemn, biodegradabil, textile, DEEE, deșeuri de baterii și acumulatori)
* **Cantitatea de deșeuri municipale reciclată (**inclusiv compostare**) (t/an)**

Valoarea a fost calculată prin însumarea cantităților reciclate pentru aceleași tipuri de deșeuri ca cele luate în considerare pentru determinarea cantității de deșeuri municipale generată. În anul 2016 s-a reciclat o cantitate de **11.970** **t** deşeuri municipale, determinată conform recomandărilor EUROSTAT, în creștere comparativ cu anul 2015.

* **Gradul de reciclare al deșeurilor municipale (%)** -reprezintă raportul dintre cantitatea reciclată și cantitatea totală generată.

Din tabelul VII.1.1.6. se constată că în anul 2016 a fost reciclată **10,81 %** din cantitatea totală generată.

Redăm mai jos evoluţia indicatorilor statistici analizaţi, pentru a evalua eficienţa gestionării deşeurilor municipale în judeţul Suceava:

Tabel VII.1.1.6. Evoluţia indicatorilor de dezvoltare durabilă pentru deşeurile municipale

(Sursa: *Ancheta statistică anuală privind generarea şi gestionarea deşeurilor, baza de date DEEE, APM Suceava)*

| **Indicator** | **2012** | **2013** | **2014** | **2015** | **2016** |
| --- | --- | --- | --- | --- | --- |
| Gradul de conectare la serviciul de salubrizare**,** total**,** din care %: | 90,26 | 94,16 | 92,41 | 94,89 | 95,01 |
| Mediul urban (%) | 86,16 | 94,47 | 96,47 | 98,58 | 98,41 |
| Mediul rural (%) | 93,31 | 93,93 | 89,58 | 92,34 | 92,66 |
| Indicele de generare al deşeurilor municipale (Kg/loc/an) | 146 | 188 | 179 | 176 | 176 |
| Cantitatea de deşeuri municipale reciclată (tone/an) | 12691 | 9010 | 8438 | 8380 | 11970 |
| Gradul de reciclare realizat (%) | 12,3 | 7,58 | 7,48 | 7,57 | 10,81 |

În perioada analizată gradul de acoperire cu servicii de salubritate are un trend general ascendent. Totuşi aria de acoperire este sub cea prevăzută în Planul Judeţean de Gestionare a Deşeurilor pentru judeţul Suceava, potrivit căruia începând din anul 2013 toţi locuitorii judeţului trebuiau să dispună de servicii de salubritate.

Indicele de generare al deşeurilor municipale înregistrează valori fluctuante cu o medie de 173 kg/locuitor/an şi un minim în anul 2012. Pentru anul 2016 indicele de generare și-a menținut valoarea înregistrată în 2015. Tendinţa este de uşoară creştere în perioada 2015 - 2016 comparativ cu anul 2012.

Gradul de reciclare al deşeurilor municipale (***10,81% în anul 2016***), deşi înregistrează o creştere comparativ cu anul 2015, este mult sub ţinta naţională de a asigura ***până în anul 2020***, un nivel de pregătire pentru reutilizare şi reciclare de ***minim 50%*** din masa deşeurilor menajere şi asimilabile.

Necorelarea termenelor de sistare a activităţii depozitelor neconforme şi intrarea în funcțiune a celor două depozite zonale de deşeuri, Moara şi Pojorâta (ambele în întârziere faţă de termenii stabiliţi prin P.J.G.D.), ***constituie o problemă majoră de mediu,*** care a condus la apariţia unor soluţii de compromis - spaţiile de stocare temporară a deşeurilor.

In concluzie, deşi aria de acoperire cu servicii de salubritate a crescut, modul actual de gestionare al deşeurilor municipale este încă departe de a fi eficient.

 Implementarea sistemului integrat de gestionare al deşerurilor va rezolva o mare parte din problemele semnalate.

Până când vor fi funcţionale dotările prevăzute în proiect, gestionarea deşeurilor într-o manieră cât mai ecologică depinde atât de implicarea autorităţilor publice locale şi a operatorilor de salubritate, cât şi de conştientizarea generatorilor de deşeuri (populaţie, instituţii publice, operatori economici).

***VII.1.2. Generarea şi gestionarea deşeurilor industriale***

În urma desfăşurării diferitelor activităţi economice, rezultă o serie de deşeuri cu caracter periculos sau nepericulos. Acestea sunt gestionate de către generatori şi predate către alți operatori economici autorizaţi în acest sens sau sunt reintroduse în fluxul tehnologic.

În judeţul Suceava, activităţile industriale sunt diversificate, reprezentate mai ales prin industria de exploatare şi prelucrare a lemnului, industria extractivă, industria alimentară, industria textilă şi încălţăminte. Evidenţa şi gestiunea deşeurilor industriale revine în sarcina agenților economici generatori.

Deşeurile de producţie sunt gestionate în conformitate cu prevederile autorizaţiilor de mediu, care cuprind condiţiile de stocare, eliminare şi valorificare a acestora cu respectarea cerinţelor de protecţie a mediului şi a sănătăţii populaţiei.

Generatorii de deşeuri industriale gestionează prin mijloace proprii sau prin contracte încheiate cu operatori economici specializaţi şi autorizaţi conform legii, valorificarea sau eliminarea prin depozitare/incinerare a deşeurilor produse.

***Generarea deşeurilor de producţie (periculoase şi nepericuloase)***

Distribuţia generării deşeurilor de producţie, pe ramuri de activitate economică, aşa cum au fost raportate de operatorii economici în chestionarele statistice anuale in perioada 2012 – 2016, este redată în Tabelul VII.1.2.1. şi Tabelul VII.1.2.2.

Tabel VII.1.2.1. Generarea deşeurilor de producţie periculoase în jud. Suceava, în anii 2012-2016

(Sursa:*Ancheta statistică anuală privind generarea şi gestionarea deşeurilor, APM Suceava)*

|  |  |
| --- | --- |
| **Activitate economică /** **CAEN rev.2** | **Cantitate( tone)** |
| **2012** | **2013** | **2013** | **2014** | **2016** |
| Industria extractivă / 05-09 | 56102,34 | 87736,72 | 76476,27 | 90040,35 | 102705.5 |
| Industria prelucrătoare / 10-33 | 153,92 | 246,43 | 110,94 | 242,06 | 186.3449 |
| Producţia, transportul şi distribuţia de energie electrică, termică, gaze şi apă / 35-39 | 0,834 | 34,57 | 97,08 | 33,87 | 47.049 |
| Construcţii / 41-43 | 2443,66 | 2456,51 | 1443,44 | 4,18 | 1.249 |
| Comerţ, reparare autovehicule şi motociclete/45-47 | 27,83 | 19,12 | 26,98 | 29,64 | 55.39768 |
| Alte activităţi | 4,45 | 16,02 | 63,90 | 58,38 | 50.57 |
| **TOTAL** | **58733,03** | **90509,37** | **78218,61** | **90408.48** | **103046** |

Tabel VII.1.2.2. Generarea deşeurilor de producţie nepericuloase în jud. Suceava, în 2011-2015

(Sursa: A*ncheta statistică anuală privind generarea şi gestionarea deşeurilor, APM Suceava)*

| **Activitate economică / CAEN rev.2** | **Cantitate( tone)** |
| --- | --- |
| **2012** | **2013** | **2014** |  **2015** | **2016** |
| Industria extractivă / 05-09 | 146966,23 | 138848,57 | 232504,94 | 556283,68 | 366200 |
| Industria prelucrătoare/10-33 | 217181,41 | 853980,23 | 575339,38 | 885074,82 | 896719.1 |
| Producţia, transportul şi distribuţia de energie electrică, termică, gaze şi apă/ 35-39 | 15376,51 | 118424,48 | 224574,68 | 18018,19 | 19668.48 |
| Construcţii / 41-43 | 1107,05 | 18487,20 | 87,64 | 858,3 | 1586.609 |
| Comerţ, reparare autovehicule şi motociclete/ 45-47 | 2526,28 | 3451,53 | 4708,95 | 5547,43 | 4610.846 |
| Alte activităţi | 1164,15 | 195,85 | 761,22 | 481,90 | 253.1 |
| **TOTAL** | **384321,63** | **1133387,86** | **1037976,81** | **1466264,36** | **1289038** |

 Menţionăm că diferenţele cantitative ale deşeurilor periculoase şi nepericuloase generate în perioada 2012-2016 se datorează atât fluctuaţiei număruilui de operatori economici care au raportat, cât şi schimbărilor survenite în activitatea de producţie a acestora. Astfel în anul 2016 se constată o descrestere în ativitatea din industria extractivă din judeţul Suceava, comparativ cu anul anterior.

 Tabel VII.1.2.3. Situaţia depozitelor industriale nepericuloase şi periculoase din jud. Suceava

|  |  |  |  |  |  |
| --- | --- | --- | --- | --- | --- |
|  | **2012** | **2013** | **2014** | **2015** | **2016** |
| **Depozite de deşeuri industriale nepericuloase**, din care: | 7 | 7 | 7 | 7 | 8 |
| - conforme | 6 | 6 | 6 | 6 | 8 |
| **Depozite de deşeuri industriale periculoase**, din care: | 1 | 1 | 1 | 1 | 1 |
| - conforme  | 1 | 1 | 1 | 1 | 1 |

Referitor la tabelul VII.1.2.3 facem următoarele precizari:

- în perioada 2012-2014 au fost funcţionale 7 depozite de deşeuri nepericuloase: 3 halde de depozitare a sterilului la CNU Crucea, 1 haldă de depozitare a sterilului la SC SINAROM MINING GROUP SRL, 1 halda de depozitare a sterilului la SC MANGAN MINEST SRL, depozitul de zgură şi cenuşă al SC TERMICA SA Suceava, 1 celulă ecologică la SC AMBRO SA Suceava, şi 1 depozit de deşeuri industriale periculoase (Oiţa) aparţinând SC SINAROM MINING GROUP SRL.

- în anul 2015 a fost autorizat depozitul de deşeuri nepericuloase construit de SC FERTISOL SRL la Dorneşti.

Conform HG nr.349/2005 privind depozitarea deşeurilor, depozitul de zgură şi cenuşă al ***SC TERMICA SA Suceava***, trebuia să sisteze depozitarea deşeurilor lichide la data de 31.12.2009. Incepând cu data de 21.04.2013 s-a oprit total activitatea de producere a energiei electrice şi termice din huilă, iar din iunie 2013 SC TERMICA SA a intrat în procedură de „***insolvenţă”*** urmată de ***„faliment”.***

Au fost executate lucrările de ecologizare la unul din cele trei compartimente ale depozitului, conform proiectul ISPE 6515/2009, dar nu s-a finalizat ecologizarea întregului depozit, având în vedere situaţia juridică a SC TERMICA SA.

În prezent pe compartimentul nr. 3, se depozitează nămol stabilizat provenit de la staţia de epurare orăşenească SC ACET SA Suceava, conform contractului încheiat, care a fost preluat în autorizaţia de mediu emise de APM Suceava pentru staţia de epurare orăşenească.

***SC AMBRO SA Suceava*** deţine, conform autorizaţiei integrate de mediu, o celulă ecologică.

În cursul anului 2017, în judeţul Suceava a funcţionat o instalatie pentru incinerarea deşeurilor periculoase, aparţinând operatorului economic SC MONDECO SRL Suceava, cu capacitatea de incinerare de peste 10t/zi, care a incinerat deşeuri pentru terţi.

***VII.1.3. Fluxuri speciale de deșeuri***

**VII.1.3.1. Deșeuri de echipamente electrice și electronice (DEEE)**

 Deșeurile de echipamente electrice și electronice sunt considerate a fi una din categoriile de deșeuri cu cea mai rapidă creștere, astfel încât reglementările în vigoare vizează atât prevenirea generării acestor deșeuri cât și creșterea gradului lor de colectare, reutilizare, reciclare și valorificare, prin responsabilizarea producătorului. Colectarea separată, recuperarea, reutilizarea și tratarea lor într-un mod ecologic contribuie la reducerea impactului asupra mediului și utilizarea mai eficientă a resurselor.

Pot introduce pe piaţă echipamente electrice şi electronice numai producătorii înregistraţi în Registrul Naţional al Producătorilor şi Importatorilor de Echipamente Electrice şi Electronice, care este gestionat de Agenţia Naţională pentru Protecţia Mediului (ANPM), începând cu anul 2006.

Până la sfârşitul anului 2017 au fost înregistraţi 49 operatori economici producători şi importatori de EEE cu sediul social în judeţul Suceava.Dintre aceştia 26 de operatori aveau numerele de înregistrare expirate şi nu au depus cerere pentru reînregistrare sau radiere, 4 au solicitat să fie radiaţi deoarece au renunţat la aceasta activitate, ***iar 19 operatori economici cu sediul social în judeţul Suceava deţineau numere de înregistrare valabile la sfârşitul anului 2017.***

 Pentru perioada 2008-2015, trebuia realizată o ţină de colectare la nivel naţional de cel puțin 4 kg deșeu/locuitor/an. Cu toate eforturile întreprinse de autorități și operatorii economici responsabili nu a fost atins acest obiectiv.

Începând cu anul 2016 ținta de colectare se calculează ca raport procentual între masa totală a DEEE colectate în anul respectiv şi masa medie a cantităţii totale de EEE introduse pe piaţă în cei trei ani precedenţi și este responsabilitatea operatorilor economici care introduc pe piața națională echipamente electice și electronice. Producătorii de EEE trebuie să îndeplinească următoarele ţinte de colectare, raportate la cantitatea de EEE introdusă pe piaţă:

* + - pentru anul 2016 – peste 40%
		- pentru perioada 2017- 2020 - 45%
		- începând cu anul 2021 - 65%

 În vederea realizării obiectivelor anuale de colectare, reutilizare, reciclare, valorificare a DEEE, producătorii pot acţiona individual, utilizând propriile resurse sau prin transferarea acestei responsabilităţi, pe bază de contract către un operator economic legal constituit şi autorizat în acest sens.

 Lista operatorilor economici autorizaţi pentru preluarea responsabilităţii în acest domeniu este publicată pe pagina de internet a Ministerului Mediuluil la capitolul Gestionarea deșeurilor - Comisie DEEE.

Pentru colectarea separată a DEEE, au fost înfiinţate puncte de colectare, care au obligaţia de a prelua toate DEEE de la deţinători şi distribuitori în mod gratuit.

În acelaşi timp, distribuitorii de echipamente electrice și electronice sunt obligați să primească la schimb, în mod gratuit, în regim unu la unu, DEEE echivalente cu echipamentul cumpărat. Distribuitorii care au spaţii de vânzare în domeniul EEE de cel puţin 400 m2 au obligaţia să asigure cu titlu gratuit, colectarea DEEE de dimensiuni foarte mici de la utilizatorii finali, fără obligaţia de a cumpăra EEE de un tip echivalent.

DEEE provenite din alte surse (care nu pot fi asimilate celor din gospodăriile populaţiei) vor fi predate producătorilor.

La sfârşitul anului 2017, în jud. Suceava erau autorizate următoarele puncte de colectare a DEEE-urilor:

Tabel VII.1.3.1.1 Operatori economici autorizaţi pentru colectarea DEEE-urilor în judeţul Suceava

| **OPERATOR ECONOMIC** | **DATE DE IDENTIFICARE** (adresa - punctul de lucru) | **AUTORIZAȚIA** **DE MEDIU** |
| --- | --- | --- |
| SC DIASIL SERVICE SRL  | Suceava, str. Grigore Al. Ghica, nr. 6 | 22/23.01.2012 |
| SC GOSCOM SA  | Fălticeni, str. 13 Decembrie, nr. 25 | 187/15.05.2013 |
| SC FLORCONSTRUCT SRL  | C-lung Moldovenesc, str. Uzinei, nr.6 | 241/21.06.2011 |
| SC SERVICII COMUNALE SA  | Rădăuţi, str. 1 Mai, nr 4-6 | 19/21.01.2014 |
| SC SERVICII COMUNALE SIRET SA  | Siret, str. 28 Noiembrie, fn | 133/02.04.2012 |
| SC ECOLOGICA VATRA DORNEI SRL  | Vatra Dornei, str. Dornelor, nr. 18 | 508/11.11.2011 |
| SC DIASIL SERVICE SRL  | Gura Humorului, zona Carieră, fn | 50/13.02.2012 |
| SC PĂLTINIŞ SRL | Vatra Dornei, str. Argestru, fn | 430/07.11.2009 |
| COMUNA MARGINEA | Marginea, nr. 2241 | 205/22.02.2010 |
| SC ROTMAC-ECO SRL | Marginea, nr. 266A | 315/23.08.2013 |
| SC XPOINT GOLD SRL | Suceava, str. Traian Vuia, nr.15 | 30/15.02.2013 |
| SC MITROFAN SRL | Comăneşti, nr. 260 | 513/15.11.2011 |
| Serviciul Public de Salubritate Salcea | Salcea, str. Calea Sucevei, fn | 177/09.05.2013 |
| SC RITMIC COM SRL | Ilişeşti,sat Ilişeşti, nr.768 | 322/09.08.2013 |
| SC ALIN FOR YOU SRL | Suceava, str.Gh. Doja, nr. 135 A  | 170/19.04.2012 |
| SC ALIN FOR YOU SRL | Suceava, str.Cuza Vodă, nr. fn  | 373/15.10.2013 |
| SC ALIN FOR YOU SRL | Suceava, str. Gheorghe doja,nr.92G | 6/17.01.2011 |
| SC SISTEM DE COLECTARE-SLC SUCEAVA SRL | Şcheia, str. Humorului, nr.97 | 300/13.10.2015 |
| ASOCIAȚÍA BUCOVINA PENTRU DIVERSITATE SI SUSTENABILITATE  | Gura Humorului, str. Sf Mihail, nr.4 | 171/17.07.2015 |
| SC FLORCONSTRUCT SRL  |  Suceava, str.Grigore Al Ghica,106 | 241/08.06.2015 |
| SC MONDECO SRL | Suceava, str. Energeticianului, nr.5 | 13/01.02.2013 |
| PRIMĂRIA COMUNEI PUTNA | str. Principală, f n. | 124/09.06.2015 |
| COMUNA FÂNTÂNA MARE | str.Matei Gr. Cantacuzino, nr.56 | 279/04.11.2016 |
| SC FRITEHNIC SRL |  Suceava,strGrigore Al.Ghica,nr.110 | 195/07.08.2015 |
| SC BUCOVINA VERDE SRL | Horodnic de Jos, nr.795 | 233/16.09.2016 |
| Primăria comunei Zvoriștea | Zvoriștea, str. Principală, fn | 31/10.03.2017 |

Cantităţile de DEEE-uri colectate în judeţul Suceava *prin punctele de colectare autorizate* sunt redate în tabelul următor:

Tabel VII.1.3.1.2. Cantităţi de DEEE-uri colectate prin punctele de colectare autorizate

(*Sursa: Baza de date anuală privind DEEE a ANPM*)

|  |  |
| --- | --- |
| Anul | Cantitatea de DEEE – uri |
| Colectată | Valorificată\*(tone) | Trimisă la tratare\*(tone) |
| tone |
| 2011 | 64,90 | 0 | 59,85 |
| 2012 | 69,73 | 0 | 67,74 |
| 2013 | 74,63 | 0 | 69,70 |
| 2014 | 68,24 | 0 | 75,16 |
| 2015 | 161,03 | 0 | 137,87 |

*\*prin operatori economici din alte județe*

DEEE-urile colectate au fost transportate în vederea valorificării/tratării la operatori economici din alte judeţe.

Cantitatea reală de DEEE-uri colectată în judeţul Suceava este mai mare deoarece ar trebui incluse cantităţile colectate direct de distribuitori precum şi cantităţile colectate cu prilejul campaniilor de conştientizare derulate de organizaţiile colective în parteneriat cu autorităţile administraţiei publice locale. Din acest motiv calcularea obiectivului de colectare se face la nivel naţional, acesta nefiind relevant la nivel judeţean.

Având în vedere faptul că nici obiectivele de reciclare/valorificare nu sunt reprezentative la nivel judeţean, ţintele îndeplinite la nivel naţional sunt valabile pentru cantităţile de DEEE colectate din fiecare judeţ şi au fost îndeplinite de România după cum se vede din tabelul următor:

Tabel VII.1.3.1.3. Obiective de valorificare realizate la nivel naţional, în perioada 2011-2014,

valabile şi pentru judeţul Suceava (Sursa: *Agenţia Naţională pentru Protecţia Mediului)*

| **Categoria\*** | **Prevăzut în legislaţie** | **Obiectiv de valorificare realizat în:** |
| --- | --- | --- |
| **2011** | **2012** | **2013** | **2014** |
| 1 | 80 | 91 | 89 | 93 | 93 |
| 2 | 70 | 89 | 88 | 89 | 88 |
| 3 | 75 | 86 | 86 | 85 | 87 |
| 4 | 75 | 87 | 87 | 88 | 88 |
| 5 | 80 | 85 | 84 | 92 | 93 |
| 6 | 70 | 90 | 89 | 88 | 91 |
| 7 | 70 | 84 | 83 | 84 | 84 |
| 8 | neaplicabil | neaplicabil | neaplicabil | neaplicabil | neaplicabil |
| 9 | 70 | 86 | 86 | 86 | 89 |
| 10 | 80 | 91 | 90 | 92 | 93 |

 În anul 2015 obiectivul de valorificare realizat la nivel naţional a fost de 87,3% din cantitatea totală de deşeuri de echipamente electrice şi electronice colectate. Pentru anul 2016 nu deținem informații, baza de date privind echipamentele electrice și electronice și deșeurile electrice și electronice fiind în curs de realizare.

**VII.1.3.2. Ambalaje şi deşeuri de ambalaje**

Principalul obiectiv al gestionării ambalajelor şi deşeurilor de ambalaje îl constituie prevenirea producerii deşeurilor de ambalaje şi ca principii fundamentale suplimentare, reutilizarea ambalajelor, reciclarea precum şi alte forme de valorificare a deşeurilor de ambalaje având ca şi consecinţă, reducerea eliminării finale a unor astfel de deşeuri.

Principiile specifice activității de gestionare a ambalajelor şi deşeurilor de ambalaje sunt în ordinea priorităților:

1. prevenirea producerii de deșeuri de ambalaje;
2. reutilizarea ambalajelor;
3. reciclarea deșeurilor de ambalaje;
4. utilizarea altor forme de valorificare a deșeurilor de ambalaje care să conducă la reducerea cantităților eliminate prin depozitare finală.

Legislaţia impune operatorilor economici care introduc pe piaţa naţională ambalaje, (producători și importatori de ambalaje de desfacere, producători/importatori de produse ambalate, precum și cei care supraambalează produse ambalate), să reducă volumul deşeurilor de ambalaje prin optimizarea proceselor tehnologice, prin reducerea cantităţilor de materiale necesare confecţionării ambalajelor, precum şi prin fabricarea de ambalaje reutilizabile.

 În acelaşi timp sunt stabilite obiective de valorificare a deşeurilor de ambalaje, în procente din greutatea ambalajelor introduse pe piaţa naţională în anul respectiv, considerându-se faptul că ambalajele introduse pe piaţă devin deşeuri în acelaşi an. Realizarea obiectivelor anuale de valorificare şi reciclare a deşeurilor de ambalaje este responsabilitatea operatorilor economici care introduc pe piaţa naţională ambalaje, calculându-se la nivel de țară. Ponderea procentuală a deşeurile de ambalaje reciclate în România se calculează prin împărţirea cantităţii de deşeuri de ambalaje reciclate la cantitatea totală de deşeuri de ambalaje generate, exprimată sub formă de procent.

 (1) Obiectivele anuale privind valorificarea sau incinerarea în instalaţii de incinerare cu valorificare de energie şi, respectiv, reciclarea deşeurilor de ambalaje, care trebuie atinse la nivel naţional, sunt următoarele:

a) valorificarea sau incinerarea în instalaţii de incinerare cu valorificare de energie a minimum 60% din greutatea deşeurilor de ambalaje;

b) reciclarea a minimum 55% din greutatea totală a materialelor de ambalaj conţinute în deşeurile de ambalaje, cu realizarea valorilor minime pentru reciclarea fiecărui tip de material conţinut în deşeurile de ambalaje.

 (2) Valorile obiectivelor prevăzute la alin. (1) lit. b) sunt următoarele:

a) 60% din greutate pentru sticlă;

b) 60% din greutate pentru hârtie/carton;

c) 50% din greutate pentru metal;

d) 15% din greutate pentru lemn;

e) 22,5% din greutate pentru plastic, considerându-se numai materialul reciclat sub formă de plastic.

Această obligaţie legală poate fi realizată de către agenţii economici individual sau prin transferarea responsabilităţii către un operator economic autorizat de ANPM. În cursul anului 2017, ANPM a licențiat operatori economici autorizaţi pentru preluarea responsabilităţii realizării obiectivelor anuale de valorificare şi reciclare a deşeurilor de ambalaje, după cum se vede din tabelul următor:

Tabel VII.1.3.2.1.Operatorieconomici autorizaţi pentru preluarea responsabilităţii

pentru deşeuri de ambalaje(site Ministerul Mediului)-2017

| **Nr.****crt** | **Nume operator** | **Date de contact** | **Licenta de operare** |
| --- | --- | --- | --- |
| 1. | CLEAN RECYCLE S.A. | [www.cleanrecycle.ro](http://www.cleanrecycle.ro/) | [Licenta de operare nr. 7 din 30.08.2017](http://www.mmediu.ro/app/webroot/uploads/files/Licenta-de-operare-nr7-din-30.08.2017.pdf) |
| 2. | ECO – X S.A. | [www.ecox.ro](http://www.ecox.ro/) | [Licenţa de operare nr. 1 din 27.09.2013](http://www.mmediu.gov.ro/app/webroot/uploads/files/2016-11-29_114311_ecox.pdf) |
| 3. | ECOLOGIC 3R S.A. | [www.ecologic3r.ro](http://www.ecologic3r.ro/) | [Licenţa de operare nr. 3 din 27.09.2013](http://www.mmediu.gov.ro/app/webroot/uploads/files/2016-11-29_114312_ecologic_3r.pdf) |
| 4. | ECOPIM RECYCLING S.A. | [www.ecopim.ro](http://www.ecopim.ro/) | [Licenţa de operare nr. 4 din 16.10.2013](http://www.mmediu.gov.ro/app/webroot/uploads/files/2016-11-29_ecopim.pdf) |
| 5. | ECOLOGIC 3R AMBALAJE S.A. | [www.ecologic3rambalaje.ro](http://www.ecologic3rambalaje.ro/) | [Licenta de operare nr. 9 din 20.09.2017](http://www.mmediu.ro/app/webroot/uploads/files/Licenta-de-operare-nr9-din-20.09.2017.pdf) |
| 6. | ECOROM AMBALAJE S.A. | [www.ecoromambalaje.ro](http://www.ecoromambalaje.ro/) | [Licenţa de operare in baza sentintei judecatoresti nr. 75/17.01.2017](http://www.mmediu.gov.ro/app/webroot/uploads/files/2017-04-11_licenta_ecorom.pdf) |
| 7. | ECOSMART UNION S.A. | [www.ecosmart-union.ro](http://www.ecosmart-union.ro/) | [Licenta de operare nr. 6 din  12.06.2017](http://www.mmediu.gov.ro/app/webroot/uploads/files/2017-06_15_licenta_ecosmart_union.pdf) |
| 8. | FEPRA INTERNATIONAL S.A | [www.fepra.ro](http://fepra.ro/) | [Licenta de operare nr. 1 din 28.11.2016](http://www.mmediu.gov.ro/app/webroot/uploads/files/2016-11-29_Licenta_FEPRA.pdf) |
| 9. | FEPRA INTERNATIONAL S.A | [www.fepra.ro](http://fepra.ro/) | [Licenţa de operare in baza sentintei judecatoresti nr. 4012/13.12.2016](http://www.mmediu.gov.ro/app/webroot/uploads/files/2017-04-11_licenta_Fepra.pdf) |
| 10. | FINANCIAR RECYCLING S.A. | [www**.**financiarrecycling.com](http://www.financiarrecycling.com/) | [Licenta de operare nr. 4 din  04.05.2017](http://www.mmediu.gov.ro/app/webroot/uploads/files/2017-05-10_licenta_2017%281%29.pdf) |
| 11. | GREENPOINT MANAGEMENT S.A. | [www.greenpoints.ro](http://www.greenpoints.ro/) | [Licenta de operare nr. 5 din  10.05.2017](http://www.mmediu.gov.ro/app/webroot/uploads/files/2017-05-11_licenta_Green.pdf) |
| 12. | GREEN RESOURCES MANAGEMENT S.A. | [www.greenresources.ro](http://www.greenresources.ro/) | [Licenta de operare nr. 8 din 30.08.2017](http://www.mmediu.ro/app/webroot/uploads/files/Licenta-de-operare-nr8-din-30.08.2017.pdf) |
| 13. | NEXT ECO RECYCLING S.A. | [www.nextecorec.ro](http://www.nextecorec.ro/) | [Licenta de operare nr. 6 din 14.01.2015](http://www.mmediu.gov.ro/app/webroot/uploads/files/2016-11-29_NEXT_licenta%281%29.pdf) |
| 14. | ROM PACK MANAGEMENT S.A. | [www.rompacksa.ro](http://www.rompacksa.ro/) | [Licenţa de operare nr.5 din 19.03.2014](http://www.mmediu.gov.ro/app/webroot/uploads/files/2016-11-29_128791_Rom_Pack_Management.pdf) |
| 15. | SOTA GRUP 21 S.A. | [www.sotagrup21.ro](http://www.sotagrup21.ro/) | [Licenţa de operare nr. 2 din 27.09.2013](http://www.mmediu.gov.ro/app/webroot/uploads/files/2016-11-29_114314_sota_grup.pdf) |

**Aceasta lista poate fi verificată periodic pe site-ul Ministerului Mediului, la adresa** [**www.mmediu.ro/categorie/comisie-ambalaje**](http://www.mmediu.ro/categorie/comisie-ambalaje)**.**

Anual, ANPM realizează o bază de date privind gestiunea ambalajelor şi deşeurilor de ambalaje. Informaţiile sunt relevante la nivel naţional și nu la nivel județean, deoarece raportarea datelor de către operatori economici se face atât la Agențiile Pentru Protecția Mediului județene în raza cărora au sediul social (indiferent de amplasamentul eventualelor puncte de lucru) cât și la ANPM București, în funcție de modul în care agenții economici au ales să-și atingă obiectivele de valorificare/reciclare, prelucrarea datelor realizîndu-se centralizat pe țară.

**Cine are responsabilitatea declarării ambalajelor puse pe piață?**

Conform Legii nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare și a OUG nr. 196/2005 privind Fondul pentru Mediu, cu modificările și completările ulterioare, operatorii economici au obligația de a declara către Fondul pentru mediu (Administratia Fondului pentru Mediu – AFM), ambalajele puse pe piață, lunar până la data de 25 a lunii următoare introducerii pe piață și de a plăti o contribuție de 2 lei/kg anual până la data de 25 a lunii ianuarie pentru anul anterior, în cazul în care:

-introduc pe piața națională produse ambalate – pentru ambalajele primare, secundare și terțiare folosite pentru ambalarea produselor lor;

-reambalează produse – pentru ambalajele secundare și terțiare pe care le introduc pe piața națională;

-distribuie pentru prima dată pe piața națională ambalaje de desfacere – pentru respectivele ambalaje distribuite pe piața națională;

-dau spre închiriere, sub orice forma, cu titlu profesional, ambalaje – pentru respectivele ambalaje introduse pe piața națională, pentru diferenţa dintre cantităţile de deşeuri de ambalaje corespunzătoare obiectivelor minime de valorificare sau incinerare în instalaţii de incinerare cu recuperare de energie şi de valorificare prin reciclare şi cantităţile de deşeuri de ambalaje efectiv valorificate sau incinerate în instalaţii de incinerare cu recuperare de energie şi valorificate prin reciclare.

În municipiile și orașele judeţului Suceava, operează societăți specializate în colectarea deșeurilor, inclusiv a deșeurilor de ambalaje. De asemenea, se constată că la nivelul localităților rurale colectarea deșeurilor se face fie prin servicii de salubrizare proprii administrațiilor publice locale, fie prin delegarea responsabilităților de gestionare a deșeurilor către firme specializate.

Cu toate că în municipiile judeţului Suceava s-au amenajat spaţii pentru colectarea selectivă a deşeurilor pe tipuri de deşeuri, colectarea selectivă nu se realizează corespunzător, fie datorită populaţiei care nu respectă modul de abandonare a deşeurilor în pubelele corespunzătoare tipului de deşeu, fie a operatorului economic care de la punctul de colectare, transportă deşeurile în amestec.

Odată cu apariţia pe piaţa românească a agenţilor economici reciclatori/valorificatori pentru anumite tipuri de ambalaje a crescut interesul societăţilor specializate în colectarea deşeurilor, cu privire la selectarea acestora şi valorificarea lor (exemplu: deşeurile de PET-uri, plastice, ambalaje de aluminiu). Un lucru îmbucurător este faptul că în judeţ îşi desfășoară activitatea 3 agenţi economici reciclatori/valorificatori, în acest mod închizându-se şi lanţul gestionării deşeurilor de ambalaje din hârtie-carton (SC AMBRO SA) şi a ambalajelor şi deşeurilor de lemn (SC EGGER ROMANIA SRL, SC DIASIL SERVICE SRL).

Tabel VII.1.3.2.2. Cantitățile de deșeuri de ambalaje (tone), introduse pe piața românească, în perioada 2008-2015 (Sursa: *Baza de date a ANPM privind ambalajele şi deşeurile de ambalaje)*

| Tip | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- |
| materiale | tone | tone | tone | tone | tone | tone | tone | tone |
| sticla | 193000 | 179727 | 160334 | 139730 | 160259 | 149205 | 164521 | 194347 |
| plastic | 332600 | 293801 | 281145 | 278810 | 298042 | 290279 | 336818 | 359036 |
| hartie/carton | 352100 | 271557 | 265982 | 293100 | 303108 | 311578 | 388017 | 441764 |
| metal | 75700 | 63378 | 55214 | 55230 | 58333 | 54406 | 65666 | 66830 |
| lemn | 215500 | 188352 | 211875 | 225540 | 239774 | 248660 | 289691 | 334573 |
| altele | 1800 | 1872 | 390 | 100 | 41 | 11 | 24 | 11 |
| TOTAL | 1170700 | 998687 | 974940 | 992510 | 1059557 | 1054139 | 1244737 | 1396561 |

Tabel VII.1.3.2.3. Cantitățile de deșeuri de ambalaje, valorificate la nivel național, în anii 2008-2015 (Sursa: *Baza de date a ANPM privind ambalajele şi deşeurile de ambalaje)*

|  |  |  |  |  |
| --- | --- | --- | --- | --- |
| Tip materiale | 2008 | 2009 | 2010 | 2011 |
| tone | % | tone | % | tone | % | tone | % |
| sticla | 66900 | 34,66 | 86553 | 48,16 | 91031 | 56,78 | 83790 | 59,97 |
| plastic | 68300 | 20,54 | 83802 | 28,52 | 86945 | 30,93 | 120370 | 43,17 |
| hârtie/carton | 242200 | 68,79 | 199131 | 73,33 | 194751 | 73,22 | 199340 | 68,01 |
| metal | 38600 | 50,99 | 35719 | 56,36 | 36267 | 65,68 | 34410 | 62,30 |
| lemn | 59800 | 27,75 | 60781 | 32,27 | 62033 | 29,28 | 101950 | 45,20 |
| altele | 1100 | 61,11 | 804 | 42,95 | 0 | 0,00 | 0 | 0,00 |
| TOTAL | 476900 | **40,74** | 466790 | **46,74** | 471027 | **48,31** | 539860 | **54,39** |

|  |  |  |  |  |
| --- | --- | --- | --- | --- |
| Tip materiale | 2012 | 2013 | 2014 | 2015 |
| tone | % | tone | % | tone | % | tone | % |
| sticla | 106192 | 66,26 | 73467 | 49,24 | 89103 | 54,16 | 79874 | 41,10 |
| plastic | 154778 | 51,93 | 158218 | 54,51 | 155353 | 46,12 | 170595 | 47,50 |
| hârtie/carton | 212648 | 70,16 | 239745 | 76,95 | 325024 | 83,77 | 395861 | 89,60 |
| metal | 32398 | 55,54 | 28732 | 52,81 | 42147 | 64,18 | 42845 | 64,10 |
| lemn | 102696 | 42,83 | 73886 | 29,71 | 90680 | 31,30 | 105520 | 31,50 |
| altele | 0 | 0,00 | 0 | 0,00 | 0 | 0,00 | 0 | 0,00 |
| TOTAL | 608712 | **57,45** | 574048 | **54,46** | 702307 | **56,42** | 794695 | **56,90** |

Cantitățile de deșeuri de ambalaje, reciclate/valorificate la nivel național, în perioada

2008-2015 sunt prezentate în tabelele de mai jos:

Tabel VII.1.3.2.4. Cantitățile de deșeuri de ambalaje, reciclate la nivel național, în anii 2008-2015

(Sursa: *Baza de date a ANPM privind ambalajele şi deşeurile de ambalaje)*

|  |  |  |  |  |  |  |  |
| --- | --- | --- | --- | --- | --- | --- | --- |
| Tip materiale | 2008 |   | 2009 |   | 2010 |   | 2011 |
| tone | % | tone | % | tone | % | tone | % |
| sticla | 66900 | 34,66 | 86553 | 48,16 | 91031 | 56,78 | 83790 | 59,97 |
| plastic | 51500 | 15,48 | 69811 | 23,76 | 79391 | 28,24 | 112460 | 40,34 |
| hârtie/carton | 217000 | 61,63 | 186537 | 68,69 | 177636 | 66,78 | 191990 | 65,50 |
| metal | 38600 | 50,99 | 35720 | 56,36 | 36267 | 65,68 | 34410 | 62,30 |
| lemn | 17800 | 8,26 | 24784 | 13,16 | 38451 | 18,15 | 73390 | 32,54 |
| altele | 500 | 27,78 | 803 | 42,90 | 0 | 0,00 | 0 | 0,00 |
| TOTAL | 392300 | **33,51** | 404208 | **40,47** | 422776 | **43,36** | 496040 | **49,98** |

|  |  |  |  |  |
| --- | --- | --- | --- | --- |
| Tip materiale | 2012 | 2013 | 2014 | 2015 |
| tone | % | tone | % | tone | % | tone | % |
| sticla | 106192 | 66,26 | 73467 | 49,24 | 89103 | 54,16 | 79874 | 41,10 |
| plastic | 152852 | 51,29 | 149940 | 51,65 | 149769 | 44,47 | 167554 | 46,70 |
| hârtie/carton | 211698 | 69,84 | 232580 | 74,65 | 323556 | 83,39 | 394300 | 89,30 |
| metal | 32398 | 55,54 | 28732 | 52,81 | 42147 | 64,18 | 42845 | 64,10 |
| lemn | 98660 | 41,15 | 71902 | 28,92 | 77071 | 26,60 | 96203 | 28,80 |
| altele | 0 | 0,00 | 0 | 0,00 | 0 | 0,00 | 0 | 0,00 |
| TOTAL | 601800 | **56,80** | 556621 | **52,80** | 681646 | **54,76** | 780776 | **55,91** |

Obiective de reciclare/valorificare a deșeurilor de ambalaje colectate la nivel național sunt prezentate mai jos:

Tabel VII.1.3.2.5. Obiective de reciclare atinse la nivel național, în perioada 2010-2015

(Sursa*: Baza de date a ANPM privind ambalajele şi deşeurile de ambalaje)*

|  |  |  |  |  |  |  |
| --- | --- | --- | --- | --- | --- | --- |
| Tip de material | 2010 | 2011 | 2012 | 2013 | 2014 | 2015 |
| **%** | **%** | **%** | **%** | **%** | **%** |
| Sticlă | 56,78 | 59,97 | 66,26 | 49,24 | 55,97 | 41,1 |
| plastic (total) | 28,24 | 40,34 | 51,29 | 51,65 | 49,37 | 46,7 |
| hârtie și carton | 66,78 | 65,50 | 69,84 | 74,65 | 83,43 | 89,3 |
| metal (total) | 65,68 | 62,30 | 55,54 | 52,81 | 55,53 | 64,1 |
| Lemn | 18,15 | 32,54 | 41,15 | 28,92 | 26,62 | 28,8 |

Tabel VII.1.3.2.6. Obiective de valorificare atinse la nivel național, în perioada 2010-2015

(Sursa: *Baza de date a ANPM privind ambalajele şi deşeurile de ambalaje)*

|  |  |  |  |  |  |  |
| --- | --- | --- | --- | --- | --- | --- |
| Tip de material | 2010 | 2011 | 2012 | 2013 | 2014 | 2015 |
| **%** | **%** | **%** | **%** | **%** | **%** |
| sticlă | 56,78 | 59,97 | 66,26 | 49,24 | 55,97 | 41,1 |
| plastic (total) | 30,93 | 43,17 | 51,93 | 54,51 | 51,39 | 47,5 |
| hârtie și carton | 73,22 | 68,01 | 70,16 | 76,95 | 83,79 | 89,6 |
| metal (total) | 65,68 | 62,30 | 55,54 | 52,81 | 55,53 | 64,1 |
| lemn | 29,28 | 45,20 | 42,83 | 29,71 | 30,95 | 31,5 |

**VII.1.3.3. Vehicule scoase din uz (VSU)**

 Gestionarea vehiculelor scoase din uz a fost reglementată Legea nr. 212 din 21 iulie 2015 privind modalitatea de gestionare a vehiculelor şi a vehiculelor scoase din uz care abrogă HG 2406/2004.

 Prezenta lege se aplică cu respectarea legislaţiei europene şi naţionale relevante, în special cu privire la standardele de siguranţă, emisiile în atmosferă şi nivelul emisiilor de zgomot, precum şi la cele referitoare la protecţia solului şi a apei.

 Principalele obiective prevăzute în actul normative mai sus menționat sunt prevenirea producerii de deşeuri provenite de la vehiculele scoase din uz, precum şi reutilizarea, reciclarea şi alte forme de valorificare a VSU şi a componentelor acestora, în vederea reducerii cantităţii de deşeuri destinate eliminării. De asemenea, stabilesc măsuri pentru îmbunătățirea din punct de vedere al protecției mediului a activităților agenților economici implicați în ciclul de viață al vehiculelor și, în special, al agenților economici implicați direct în tratarea VSU.

În ceea ce priveşte vehiculele uzate destinate dezmembrării, trebuie pus în aplicare principiul conform căruia deşeurile trebuie reutilizate şi recuperate acordându-se întâietate refolosirii şi reciclării. În acest sens, unităţile economice trebuie să instituie sisteme de colectare, tratare şi recuperare a vehiculelor uzate. Ultimul deţinător şi/sau proprietar livrează vehiculul uzat către o instalaţie de tratare autorizată, fără costuri. Întâietatea refolosirii şi reciclării se aplică atât vehiculelor scoase din uz cât şi pieselor de rezervă şi de schimb fără a se aduce atingere standardelor de siguranţă, valorilor emisiilor în aer şi reducerii zgomotului.

Actele normative care transpun în legislatia românească Directiva nr. 2000/53/CE cu modificările ulterioare, prevăd responsabilitatea producătorului, care încă de la faza de proiectare a produsului trebuie să acorde atenţie limitării utilizării unor substanţe periculoase şi să prevadă posibilităţile de dezmembrare, reutilizare şi valorificare a componentelor şi materialelor. În acest sens, acesta va asigura furnizarea de informaţii, gratuit, operatorilor economici autorizaţi, care realizează dezmembrarea şi/sau tratarea vehiculelor scoase din uz, la cererea acestora şi cu respectarea secretului industrial şi comercial.

Măsurile preventive trebuie să se aplice încă din faza de proiectare a vehicului şi se concretizează în reducerea şi controlul substanţelor periculoase provenite de la vehicule, eliberarea acestora în mediu, evitarea eliminării deşeurilor periculoase şi facilitarea reciclării.

S-a reglementat de asemenea limitarea şi interzicerea utilizării plumbului, mercurului, cadmiului şi cromului hexavalent, evitându-se astfel prezenţa anumitor materiale şi compuşi printre reziduurile provenite de la maşinile dezmembrate, incinerarea sau eliminarea acestora la depozitele de deşeuri.

Începând cu data de 1 ianuarie 2015, operatorii economici autorizaţi să desfăşoare activităţi de tratare a vehiculelor scoase din uz sunt obligaţi să asigure, pentru toate vehiculele scoase din uz preluate în vederea tratării, realizarea următoarelor obiective:

a) reutilizarea şi valorificarea a cel puţin 95% din masa medie pe vehicul şi an;

b) reutilizarea şi reciclarea a cel puţin 85% din masa medie pe vehicul şi an.

Vehiculele scoase din uz pentru care un alt stat membru al Uniunii Europene sau altă ţară terţă a emis un certificat de distrugere şi care sunt importate în România pentru reciclare şi/sau valorificare nu vor fi luate în considerare pentru îndeplinirea obiectivelor de mai sus.

 În scopul monitorizării atingerii obiectivelor prevăzute, agenții economici care desfășoară operațiuni de tratare a vehiculelor scoase din uz au obligația de a transmite autorităților teritoriale pentru protecția mediului, atingerea obiectivelor propuse făcându-se centralizat la nivel de țară.

Prin respectarea legislaţiei în ceea ce priveşte obligaţiile operatorilor economici autorizati pentru colectare/dezmembrare vehicule scoase din uz, se urmăreste obţinerea unui impact cât mai mic asupra factorilor de mediu (apă, aer, sol).

Pe raza judeţului Suceava, la sfârşitul anului 2017 erau autorizaţi conform prevederilor legale, 45 agenți economici (47 puncte de lucru) ce au ca obiect de activitate colectarea şi/sau dezmembrarea VSU:

Tabel VII.1.3.3.1. Operatorii economici autorizaţi pentru desfăşurarea activităţilor

de colectare/ dezmembrare VSU

| Nr. crt. | AGENT ECONOMIC | Activitate desfășurată |
| --- | --- | --- |
| Sediul social | **Punct de lucru** |
| 1 | SC ADIVALEX SRL | colectare şi tratare |
| Praxia, com. Fantana Mare | Praxia, com. Fantana Mare |
| 2 | SC ALIN FOR YOU SRL | colectare şi tratare |
| Suceava, str. Gheorghe Doja nr. 135A | Suceava, str. Gheorghe Doja nr. 135A |
| Suceava, str. Cuza Voda, fn. | colectare |
| Suceava, str. Gheorghe Doja, nr. 92G | colectare şi tratare |
| 3 | SC ALITEX SRL | colectare |
| Suceava, str. Grigore Alexandru Ghica, nr. 6G | Suceava, str. Grigore Alexandru Ghica, nr. 6B |
| 4 | SC AP COMMERCIAL SRL | colectare şi tratare |
| Suceava, str. Prieteniei, nr.2 | Suceava, str. Florilor, nr.1B |
| 5 | SC AUTO AXINTE MOTORS SRL | colectare şi tratare |
| Str. Principala, nr. 1B, sat Patrauti, com. Patrauti, jud. Suceava | Str. Principala, nr. 1B, sat Patrauti, com. Patrauti, jud. Suceava |
| 6 | SC AUTOLINE SRL  | colectare şi tratare |
| Comuna Ipotesti, sat Lisaura, str. Calea Ipotestilor, nr. 272A | Suceava, str. Humorului nr. 89C |
| 7 | SC AUTOSERVICE SRL | colectare şi tratare |
| Rădăuţi, str. Câmpului nr. 1 | Suceava, Şos. Suceava- Fălticeni, DN 2, E85, km. 432 |
| 8 | SC COM PIETA CCC SRL |  |
| Sat Dancu, com. Holboca, sere Dancu, constructia C45, et.1, cam.1, jud. Iasi | Suceava, Calea Unirii, nr.31A |
| 9 | SC COVIAL -CVA SRL |  |
| Podu Iloaie, str.Scobâlțeni, nr.2, construcția C1, CF 60659, jud.Iași | Suceava,Calea Unirii,nr.30-31 |
| 10 | CĂLUȘERIU CONSTANTIN-Întreprindere Individuală | colectare şi tratare |
| Fălticeni, str. T. Vladimirescu, nr.43A, județul Suceava | Rădășeni, str.Vișina, nr.1, jud. Suceava |
| 11 | SC CONEXIUNI IMPEX SRL | colectare şi tratare |
| Suceava, str. Gheorghe Doja nr. 111 | Suceava, str. Gheorghe Doja nr. 116 |
| 12 | SC DANES AUTO SRL | colectare şi tratare |
| Ipotesti, str. Mihai Viteazu nr. 599B | Ipotesti, str. Mihai Viteazu nr. 599B, tel.:  |
| 13 | SC DAREX AUTO SRL | colectare |
| com. Şcheia, sat Şcheia, str. Humorului, nr. 63, et.1 | com. Şcheia, sat Şcheia, str. Humorului, nr. 63 |
| 14 | SC DENSON COMPANY SRL | colectare şi tratare |
| Radauti, str. Putnei, nr. 53, et.2 | Radauti, str. Iacob Zadik, fn |
| 15 | SC DINOCARB SRL  | colectare şi tratare |
| Com. Frătăuţii Vechi, sat Frătăuţii Vechi, str. Principală , nr. 1 | Com. Frătăuţii Vechi, sat Frătăuţii Vechi, str. Principală , nr. 1 |
| 16 | SC DOREL MARIUS AUTO SRL | colectare şi tratare |
| Com.Ipotesti, jud. Suceava  | Com.Ipotesti, jud. Suceava |
| 17 | SC IULIU SOF SRL | colectare şi tratare |
| Ipoteşti, str. Mihai Viteazu, nr. 420 | Com.Ipotesti, jud. Suceava  |
| 18 | SC LAZER AUTO CENTER SRL | colectare şi tratare  |
| Fantana Mare, com. Fantana Mare | Fantana Mare, com. Fantana Mare |
| 19 | SC LUX BML SRL | colectare şi tratare  |
| Rădăuţi, str. Calea Bucovinei, nr.49B | Rădăuţi, str. Calea Bucovinei, nr.49B, jud. Suceava |
| 20 | MARCU A.NICUŞOR-Intreprindere Individuala | colectare şi tratare  |
| Com. Paltinoasa, sat Capu Codrului,nr. 706A | Com. Paltinoasa, sat Capu Codrului,nr. 706A, Judetul Suceava |
| 21 | SC METWASH SRL | colectare şi tratare  |
| Suceava, str. Gheorghe Doja, nr. 135A | Suceava, str. Gheorghe Doja, nr. 135A |
| 22 | MIHĂILĂ LUCIAN ADRIAN-ÎNTREPRINDERE INDIVIDUALĂ | colectare şi tratare  |
| Mun. Câmpulung Mold., str. Pictor E. Bucevschi, nr.12 | Mun. Câmpulung Moldovenesc, Calea Bucovinei, fn |
| 23 | SC MIREL & M SRL | colectare şi tratare  |
| Com. Moara, sat Bulai, str. Staţiunii nr. 197 | Com. Udeşti, str. Principală nr. 1A |
| 24 | I.I. MURARIU GABRIEL VASILE | colectare şi tratare |
| Suceava, str. Slt. Turturica, nr.30A | Suceava, str. Slt. Turturica, nr.30A, judetul Suceava |
| 25 | SC NEW TREND & EVOLUTION SRL | colectare şi tratare |
| Str. Calea Sucevei,nr. 39, Salcea, jud. SuceavaCom. Paltinoasa, sat Capu Codrului, nr. 773 | Str. Calea Sucevei,nr. 39, Salcea, jud. SuceavaCom. Paltinoasa, sat Capu Codrului, nr. 773, judetul Suceava |
| 26 | SC NUŢU DEZMEMBRĂRI SRL | colectare şi tratare |
| Marginea, nr. 1121 A |  Marginea, nr. 1121 A |
| 27 | NUŢESCU P. MARCIAN ÎNTREPRINDERE INDIVIDUALĂ | colectare şi tratare  |
| Capu Câmpului, nr. 505B | Păltinoasa, fn., jud. Suceava (locul numit Lunca de Jos - lângă punct de lucru ROMGAZ |
| 28 | SC OMT METAL SRL | colectare şi tratare |
| Gura Humorului, str. Carierei, nr. 40. | Gura Humorului, str. Carierei, nr. 40 |
| 29 | SC PĂLTINIŞ SRL | colectare şi tratare |
| Vatra Dornei, str. Florilor nr. 4 | Vatra Dornei, str. Argestru fn |
| 30 |  SC REMATINVEST SRL | colectare |
| Cluj Napoca, Piaţa Timotei Cipariu, nr. 15, bloc IIIA, ap 66A/66B. | Suceava, str. Calea Unirii fn  |
| 31 | SC RĂZVAN AUTODEZ SRL | colectare şi tratare |
| Cornu Luncii, str. Principală, nr.68A, jud. Suceava | Cornu Luncii, str. Principală, nr.68A, jud. Suceava |
| 32 | SC ROBY ALEX AUTO SRL | colectare şi tratare |
| Fintina Mare, str. La Temelie, nr.3, Judetul Suceava | Fintina Mare, str. La Temelie, nr.3, Judetul Suceava |
| 33 | SC ROLEX SRL | colectare şi tratare |
| Suceava, str. Cernăuţi nr. 112B. | Suceava, str. Cernăuţi nr. 112B |
| 34 | SC ROMICĂ ȘI COSTEL- DEZMEMBRĂRI SRL | colectare şi tratare |
| Verești, sat Hancea,str. Principală, nr.109A, jud. Suceava  | Verești, sat Hancea,str. Principală, nr.109A, jud. Suceava  |
| 35 |  RUSU AUGUSTIN-FLORIN ÎNTREPRINDERE INDIVIDUALĂ | colectare şi tratare  |
| Ipoteşti, nr. 591, jud. Suceava | Ipoteşti, nr. 591, jud. Suceava |
| 36 | SC SCHIPOREMAT SRL | colectare şi tratare |
| com. Vicovu de Jos nr. 1740 | Rădăuţi, str. Gării fn |
| 37 | SC SERVAUTO DAN SRL  | colectare şi tratare  |
| Com. Volovăţ, nr.1449 | Com. Volovăţ, nr.1449 |
| 38 | SC SELF INVEST SRL | colectare şi tratare |
| Com. Volovăţ, sat Volovăţ, nr.1503, jud. Suceava | Com. Volovăţ, sat Volovăț, f.n.,jud. Suceava |
| 39 | SC SERVONEC SRL | colectare şi tratare |
| Fălticeni, str. Grigoras, nr. 30B | Fălticeni, DN 2+200DR |
| 40 | SC SIMROFER SRL | colectare şi tratare |
| Com. Marginea, nr. 2251 | Com. Marginea, nr. 876 |
| 41 | SURCEL DUMITRU DANUŢ PFA | colectare şi tratare |
| Com. Dumbraveni, nr. 2210, str. Principala, jud. Suceava | Com. Dumbraveni, nr. 2210, str. Principala, jud. Suceava |
| 42 | SC ȘTEF CARSERVICE SRL | colectare şi tratare |
| Com. Dumbrăveni, str. Principală, nr.989, jud. Suceava | Com. Dumbrăveni, str. Principală, nr.989, jud. Suceava |
| 43 | ȘTEFĂROI DANIELA-LENUȚA PFA | colectare şi tratare |
| Comuna Berchișești, nr.7, jud. Suceava | Comuna Berchișești, ieșirea spre Gura Humorului, jud. Suceava |
| 44 | SC TIGER COM SRL | colectare şi tratare |
| Falticeni, str. Plutonier Ghinita nr. 1 | Falticeni, str. Plutonier Ghinita nr. 1 |
| 45 | SC TRANSFOREST SA, CUI RO14047224 | colectare şi tratare |
| Vatra Dornei, str. Argestru, nr. 3 | Vatra Dornei, str. Argestru nr. 3 |

Figura VII.1.3.3.3. Număr vehicule colectate şi dezmembrate de firmele autorizate

în judeţul Suceava, în perioada 2010 - 2015

Tabel VII.1.3.3.2. Număr vehicule cu ultima înmatriculare în România, colectate şi dezmembrate\* 2008-2015

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** | **2014** | **2015** |
| **VSU colectate** | 53912 | 52360 | 197445 | 124299 | 55374 | 37340 | 43351 | 43228 |
| **VSU tratate** | 51577 | 55875 | 190790 | 128839 | 57950 | 37989 | 42138 | 41886 |
|  |  |  |  |

*\*Diferența dintre numărul de VSU colectate și numărul de VSU tratate se datorează VSU rămase în stoc din anii anteriori(Sursa: Baza de date a ANPM privind VSU gestionate la nivel de țară)*

Tabel VII.1.3.3.3. Cantitățile totale de materiale reutilizate, reciclate și valorificate raportate la masa medie la gol a VSU-urilor tratate

(*Sursa: Baza de date a ANPM privind VSU gestionate la nivel de țară*)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Cantităţi** | **2008** | **2009** | **2010** | **2011** | **2012** | **2013** | **2014** | **2015** |
| tone | tone | tone | tone | tone | tone | tone | tone |
| **Masa medie la gol pentru VSU-urile tratate** | 44031 | 48424 | 162276 | 110035 | 50732 | 34566 | 38137 | 38851 |
| **Reutilizare** | 3740 | 2872 | 6092 | 5196 | 3312 | 1973 | 1335 | 1283 |
| **Reciclare**  | 33113 | 35892 | 125224 | 85995 | 39204 | 26979 | 30727 | 28419 |
| **Valorificare**  | 34323 | 38430 | 132604 | 90285 | 40448 | 28234 | 32412 | 30613 |

Tabel VII.1.3.3.4. Tendinţa ratelor de reutilizare şi reciclare, respectiv reutilizare şi valorificare a VSU-urilor tratate (*Sursa: Baza de date a ANPM privind VSU gestionate la nivel de țară*)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Cantităţi** | **2008** | **2009** | **2010** | **2011** | **2012** | **2013** | **2014** | **2015** |
|   |   |   |   |   |   |   |   |
| **Rata de reutilizare şi reciclare** | 84 | 80 | 81 | 83 | 84 | 84 | 84 | 85,14 |
| **Rata de reutilizare şi valorificare** | 86 | 85 | 86 | 87 | 86 | 87 | 88 | 90,79 |
| **Ţinta de reutilizare şi reciclare** | 80 | 80 | 80 | 80 | 80 | 80 | 80 | 85 |
| **Ţinta de reutilizare şi valorificare** | 85 | 85 | 85 | 85 | 85 | 85 | 85 | 95 |

***VII.1.4. Impacturi şi presiuni privind deşeurile***

 Zilnic aruncăm cantităţi însemnate de resturi care conţin atât materiale valorificabile, cât şi diferite substanţe periculoase, ceea ce face ca generarea şi gestionarea deşeurilor să fie una dintre cele mai importante probleme de mediu care ne ameninţă planeta.

 Eliminarea deşeurilor în depozitele neconforme, care nu dispun de măsuri minime de reducere a impactului, este cea mai nefavorabilă opţiune, având în vedere pierderea de resurse naturale, emisiile în aer, apă de suprafaţă, pânza freatică, precum şi suprafeţele de teren ocupate. Scoaterea din circuitul economic sau natural a terenurilor necesare depozitelor de deşeuri, se întinde pe durata a cel puţin două generaţii. Reziduurile eliminate pe depozitele menajere şi industriale conţin diverşi germeni patogeni, care, găsind un mediu favorabil, pot trăi o perioadă îndelungată, înmulţindu-se şi răspândindu-se în mediul înconjurător. Biocenozele din vecinătatea depozitului se modifică la rândul lor, în sensul că unele specii de insecte, păsări şi mamifere părăsesc zona, în avantajul celor care-şi găsesc hrana în gunoaie (rozătoare, ciori, pescăruşi), recunoscute ca şi purtătoare de boli infecţioase. Poluarea aerului prin mirosuri dezagreabile şi cu suspensii antrenate de vânt generează disconfort în zona depozitelor de deşeuri urbane, în care nu se practică exploatarea pe celule şi acoperirea cu materiale inerte.

Descompunerea deşeurilor biodegradabile generează un impact considerabil în special prin emisia de gaze cu efect de seră şi levigat, astfel încât se impune pe de o parte reducerea cantităţilor de resturi biodegradabile eliminate prin depozitare şi pe de altă parte execuţia lucrărilor de închidere şi ecologizare a depozitelor de deşeuri neconforme care au sistat activitatea.

Realizate la standarde europene, exploatarea depozitelor ecologice nu crează astfel de prejudicii mediului, atâta timp cât sunt respectate proceduirle de acceptarea deşeurilor şi de operare a depozitelor.

Deşi procesele de reciclare au ele însele impact asupra mediului, în majoritatea cazurilor, efectele globale evitate prin reciclare şi recuperare sunt mai mari decât cele suportate în cadrul proceselor de reciclare. Impactul tratării deşeurilor asupra mediului a fost redus considerabil, prin dezvoltarea tehnologiilor curate, dar există încă potenţial de ameliorare.

Având în vedere impactul negativ asupra mediului a depozitelor de deşeuri municipale neconforme, s-a stabilit, prin HG nr. 349/2005 privind depozitarea deşeurilor, un calendar de închidere etapizată a acestor depozite în România, care a fost respectat în judeţul Suceava.

In cursul anului 2016 au fost finalizate lucrările de închidere şi ecologizare prevăzute în SMID pentru depozitele de deşeuri neconforme din judeţ, reducându-se astfel impactul negativ al acestor depozite asupra mediului. Trebuie realizate lucrările de închidere finală și pentru depozitele neconforme Vatra Dornei și Câmpulung Moldovenesc.

În paralel ar fi trebuit să intre în funcțiune cele două depozite ecologice de deşeuri municipale şi să fie operațional sistemul de management integrat al deşeurilor, care să conducă la eficientizarea schemelor de colectare, cu accent pe colectarea selectivă a deşeurilor reciclabile, compostarea individuală a deşeurilor biodegradabile în mediul rural şi a deşeurilor verzi din spaţiile publice din localităţile urbane, reducându-se impactului creat de gestionarea deșeurilor asupra mediului.

Necorelarea termenelor de sistare a activităţii depozitelor de deşeuri neconforme cu data intrării în funcţiune a depozitelor ecologice a condus la acceptarea, ca soluţie de compromis, a spaţiilor pentru stocarea temporară a deşeurilor. Cantităţile tot mai mari de deşeuri stocate pe aceste amplasamente vor trebui relocate pe depozitele zonale de deşeuri în momentul în care acestea vor deveni funcţionale ceea ce la ora actuală reprezintă o mare problemă în gestionarea corespunzătoare a deșeurilor la nivelul județului Suceava.

***VII.1.5. Tendinţă şi prognoze privind generarea deşeurilor***

Generarea deşeurilor este indicatorul care ilustrează cel mai bine măsura interacţiunii dintre activităţile umane şi mediu. Generarea deşeurilor urmează, de obicei, tendinţele de consum şi de producţie. De exemplu, cantitatea de deşeuri menajere produsă (cantitate/ locuitor) creşte o dată cu creşterea nivelului de trai.

Practicile actuale de gestionare a deşeurilor din judeţul Suceava, bazate în cea mai mare parte pe colectarea deşeurilor în amestec şi eliminare, conduc la pierderi importante de resurse materiale şi energie.

Pentru a contracara acest aspect, politica Uniunii Europene din domeniul deşeurilor impune cu prioritate reducerea consumului de resurse, prevenirea generării de deşeuri, minimizarea consumului de energie şi a impactului asupra mediului pe întreg ciclul de viaţă al unui produs/serviciu. Managementul deşeurilor pune accent pe prevenire, reutilizare, reciclare şi valorificare energetică, în detrimentul eliminării prin depozitare definitivă sau incinerare.

În data de 5 ianuarie 2018 a fost publicat în Monitorul Oficial al României, partea I nr. 11 bis, Planul Naţional de Gestionare a Deşeurilor, aprobat prin HG nr. 942/20.12.2017, care conține Programul național de prevenire a generării deșeurilor.

 În acelaşi timp legislaţia de mediu prevede posibilitatea utilizării unor instrumente financiare (plăteşte pentru cât arunci, taxa de depozit, taxa pentru neîndeplinirea obiectivului de diminuare a cantităţii de deşeuri eliminată), menite să încurajeze colectarea selectivă, reutilizarea, reciclarea/ valorificarea deşeurilor generate şi reducerea la minimum a cantităţilor de deşeuri eliminate.

În perioada imediat următoare, în judeţul Suceava, odată cu extinderea ariei de acoperire cu servicii de salubritate şi creșterea economică, se preconizează o creştere a cantităţii de deşeuri municipale generate și colectate și împlicit a indicatorului de generare a deșeurilor municipale.

Însă prin implementarea măsurilor de prevenire a generării deşeurilor, extinderea compostării individuale a biodeşeurilor în mediul rural, evitarea risipei alimentare şi implementarea intrumentelor economice prevăzute în legislaţia de mediu se preconizează în viitor scăderea a cantităţii de deşeuri eliminate de serviciile de salubrizare la depozitele finale cu o creștere a cantităților de deșeuri predate în vederea reciclării/valorificării.

 Totuși, dacă nu se vor construi și nu vor fi date în funcțiune instalații noi de reciclare a deșeurilor menajere și similare gradul de reciclare nu va înregistra creșterea așteptată.

 Implementarea unui sistem durabil de gestionare a deşeurilor implică schimbări majore ale practicilor actuale, necesitând participarea tuturor segmentelor societăţii: autorităţi ale administraţiei publice, operatori economici şi nu în ultimul rând persoane individuale în calitate de generatori de deşeuri.

Aprobat în luna aprilie 2011 de către Comisia Europeană, proiectul „Sistem de Management Integrat al Deşeurilor în judeţul Suceava”, a fost fazat, urmând ca investițiile încă nefinalizate să fie realizate cu finanțare din POIM 2014-2020.